Jedan način da promenimo naše gene jeste da napravimo nove,
kao što Kreg Venter elegantno pokazao.
Drugi je da promenimo način života.
Ono što saznajemo je koliko moćne i dinamične te promene mogu biti,
da ne morate dugo čekati da vidite dobrobiti.
Kada jedete zdravije, upravljate stresom, vežbate i volite više,
protok krvi u vašem mozgu je veći i on dobija više kiseonika.
Ali i više od toga, mozak vam postaje vidno veći.
Stvari za koje smo samo pre nekoliko godina mislili da su nemoguće,
sada se zapravo mogu izmeriti.
Ovo je Robin Vilijams shvatio
nekoliko godina pre nas ostalih.
Sad, postoje neke stvari koje možete uraditi
da bi vaš mozak proizvodio nove moždane ćelije.
Neke od mojih omiljenih stvari, čokolada i čaj, borovnice,
alkohol u umerenim količinama, upravljanje stresom
i kanabinoidi nađeni u marihuani.
Ja samo prenosim poruku.
(smeh)
O čemu smo ono pričali?
(smeh)
I ostale stvari koje mogu pogoršati,
zbog kojih možete izgubiti moždane ćelije.
Dežurni krivci, kao zasićene masti i šećer,
nikotin, opijati, kokain, previše alkohola i hroničan stres.
Vaša koža ima veći protok krvi kada promenite svoje navike,
tako da starite sporije, koža vam se ne bora toliko.
Srce vam dobija veći protok krvi.
Pokazali smo da stvarno možete preokrenuti srčane bolesti.
Da ove začepljene arterije koje vidite gore levo,
posle samo godinu dana postaju vidljivo manje začepljene.
A na snimku srca sa PET skenera dole levo,
plavo znači da nema protoka krvi.
Godinu dana kasnije - narandžasto i belo je maksimalni protok krvi.
Pokazali smo da je moguće da zaustavite i vratite unazad napredak
ranog raka prostate i raka dojke,
samo pravljenjem ovih promena.
Dokazali smo da je rast in vitro tumora zaustavljen
70% u grupi koja je napravila ove promene,
dok je smanjen samo 9% u kontrolnoj grupi.
Ove razlike su veoma značajne.
Čak i vaši seksualni organi dobijaju više krvi,
tako da vam se povećava seksualna moć.
Ministarstvo zdravlja je napravilo
jednu od najučinkovitijih reklama protiv pušenja,
koja pokazuje da nikotin, koji steže vaše arterije,
može uzrokovati srčani ili moždani udar,
ali isto tako uzrokuje impotenciju.
Polovina momaka koji puše su impotentni.
Kako je to seksi?
Takođe ćemo uskoro objaviti studiju -
studiju koja pokazuje da možete promeniti izraz gena kod muškaraca sa rakom prostate.
Ovo se zove toplotna mapa
i različite boje i sa desne strane su različiti geni.
Našli smo da je preko 500 gena povoljno promenjeno
i tako uključuju dobre gene koji sprečavaju bolest,
a isključuju gene koji prenose bolest.
Mislim da su ti nalazi stvarno veoma moćni
i daju novu nadu i nove izbore mnogim ljudima.
I kompanije kao "Navigenix" i "DNA Direct" i "23andMe"
koje vam daju vaše genetske profile,
nekim ljudima daju osećaj "Bogo, pa šta ja mogu tu da uradim?"
Pa, naši geni nisu naša sudbina i ako napravimo te promene -
oni su predispozicija, ali ako napravimo veće promene
nego što smo mogli inače,
stvarno možemo promeniti način ispoljavanja naših gena.
Hvala vam.
(aplauz)